จับเยอรมนีป่วนคลายนอตรางรถไฟ
ตำรวจเยอรมนีจับกุมชายวัย 51 ปี ตั้งข้อกล่าวหาพยายามฆ่าและก่อวินาศกรรม หลังพบเห็นผู้ต้องหาคลายนอตรางรถไฟความเร็วสูง สายแล่นระหว่างเมืองโคโลญน์กับนครแฟรงก์เฟิร์ต ทำให้รางรถไฟบริเวณดังกล่าวระยะทางราว 80 เมตร และอยู่ใกล้สะพานแห่งหนึ่ง เกิดช่องระหว่างรางเหล็กแต่ละท่อนกว้าง 5 ซม. อาจส่งผลให้รถไฟตกรางและอาจร้ายแรงถึงขั้นรถไฟตกสะพาน ซึ่งจะก่อความเสียหายได้อย่างใหญ่หลวงเจ้าหน้าที่อยู่ระหว่างสอบสวนผู้ต้องหาถึงแรงจูงใจก่อเหตุดังกล่าว โดยผู้ต้องหาก่อเหตุเมื่อช่วงเช้าวันศุกร์ 20 มี.ค. และเจ้าหน้าที่ทราบเรื่องเมื่อช่วงวันเสาร์ 21 มี.ค. ก่อนตามจับกุมตัวผู้ต้องหาได้ในเวลาต่อมา ขณะที่รางรถไฟส่วนที่ถูกคลายนอตหลวมมีรถไฟแล่นผ่านแล้วหลายขบวน แต่เคราะห์ดียังไม่มีขบวนรถไฟตกราง อัยการเยอรมนีระบุพฤติกรรมของผู้ต้องหารายนี้ ถือว่าอันตรายอย่างยิ่งต่อผู้คน ถือเป็นความพยายามก่อวินาศกรรมและพยายามฆ่าผู้คน เจ้าหน้าที่อยู่ระหว่างสอบสวนหาตัวผู้เกี่ยวข้องเรื่องนี้มีเพิ่มเติมอีกหรือไม่.
ตำรวจเยอรมนีจับกุมชายวัย 51 ปี ตั้งข้อกล่าวหาพยายามฆ่าและก่อวินาศกรรม หลังพบเห็นผู้ต้องหาคลายนอตรางรถไฟความเร็วสูง สายแล่นระหว่างเมืองโคโลญน์กับนครแฟรงก์เฟิร์ต
คลายนอตรางรถไฟ,คลายนอตรางรถไฟความเร็วสูง,แฟรงก์เฟิร์ต,พยายามก่อวินาศกรรม,เยอรมนี,รถไฟความเร็วสูง เยอรมนี,ข่าวทั่วไป